Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 246

11. évfolyam Évi óraszám: 74 óra Belépő tevékenységformák Gépészeti mérések: Feladattal vezetett, önállóan végrehajtott elemzési feladatok elvégzése tárgyak, anyagminták, rajzok, grafikonok, írásos és képi ismeretforrások felhasználásával. Beadásra szánt számítási jegyzőkönyvek, beszámolók készítése. Az alkalmazott mérő- és vizsgálóeszközök felépítésének, beállításának, kezelésének megismerése. A mintavétel szakszerű eljárásainak megismerése. A szükséges műveletek, próbatestek szakszerű előkészítése. Az eljárások során alkalmazott eszközök szakszerű kiválasztása és használata. A mérési eljárások megfigyelése, összevetése a szabványokkal. A mérések végrehajtása. A mért adatok elemzése és értékelése, összehasonlítása. Az anyagok minősítése. Mérési jegyzőkönyv készítése. Gépészeti mérések Témakörök Tartalmak Hosszmérés Mérés tolómérővel, mikrométerrel, mérőórával. Mérés optikai eszközökkel A műhelymikroszkóp szerkezete, a mérés módja. Szögmérés Szögmérőlap-készletek. Szögmérés állítható szögmérővel, szinuszvonalzóval. Kúpmérés Kúpellenőrzés idomszerrel. Mérés idomszerekkel Mérés szabványos lyuk- és csapmérő idomszerekkel. A felületi érdesség és mérése Különböző forgácsolási eljárásokkal készített munkadarabok felületi érdességének meghatározása etalonsorozat segítségével. Alakellenőrzés Síklapúság, hengeresség, körkörösség ellenőrzése. Keménységmérési eljárások A Brinell-vizsgálat menete. Keménységvizsgálat Poldi-kalapáccsal. Keménységvizsgálat Rockwell, Vickers szerint. Keménységi mérőszámok összehasonlítása. Shore-féle keménységmérés. Törésmechanikai vizsgálatok A Charpy-vizsgálat elve, a próbatestek kialakítása. KCU és KCV meghatározása szobahőmérsékleten. Mélyhűtött próbatestek vizsgálata. Szakítóvizsgálat Szabványos próbapálcák. Próbapálca szakítása legalább két különböző szilárdságú anyag esetében. Anyagjellemzők számítása, értékelése. 2001/28/II. szám Témakörök Tartalmak Fémötvözetek mikroszkópi vizsgálata Acélcsiszolatok vizsgálata, jellegzetes szövetszerkezetek felismerése. Hibakereső vizsgálatok Az általánosan elterjedt hibakereső vizsgálatok bemutatása videón vagy üzemlátogatás során. Penetrációs repedésvizsgálat. A továbbhaladás feltételei Gépészeti mérések: A tanulók tudjanak adott követelményeknek megfelelő mérési dokumentációt elkészíteni. Helyes eredményeket kapjanak tolómérővel, mikrométerrel, mérőórával, idomszerekkel végzett hosszmérések és az érdességi etalonsorozat használata során. Legyenek képesek biztonsággal használni a mérőmikroszkópot és az állítható szögmérőt. Helyesen értelmezzék a mechanikus anyagvizsgálatok eredményeit. Hajtsanak végre egyes szilárdsági vizsgálatokat, legyenek képesek megmagyarázni azok elvét. Legyenek képesek kiválasztani minták közül az ötvözetlen acélokét fémmikroszkópos vizsgálat alapján. Legyenek képesek elvégezni a penetrációs repedésvizsgálatot.

Source: https://magyarkozlony.hu/hivatalos-lapok/34145cd25f9aa7ec2c8d6c5ee639013ee7e5234a/dokumentumok/c584b63fa3f2af6403fc7b320a4aba8f77c332a0/letoltes